

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2020.gada 30.janvārī **Noteikumi Nr.1**

 (prot.Nr.4, 19.§)

 APSTIPRINĀTI

 ar Daugavpils pilsētas

 2020.gada 30.janvāra

 lēmumu Nr.43

 *Grozīts ar:*

 *11.11.2021. lēmumu Nr.755*

**Kapitālsabiedrību un kapitāla daļu pārvaldības kārtība**

**I. Vispārīgie jautājumi**

1. Noteikumi nosaka Daugavpils pilsētas pašvaldības (turpmāk - Pašvaldības) kapitālsabiedrību un kapitāla daļu pārvaldības kārtību.

*(Grozīts ar 11.11.2021. lēmumu Nr.755)*

2. Noteikumu mērķis ir nodrošināt Pašvaldībai piederošu kapitāla daļu un kapitālsabiedrību efektīvu pārvaldību, kapitālsabiedrību racionālu un ekonomiski pamatotu resursu izmantošanu un labas korporatīvās pārvaldības principu ievērošanu.

*(Grozīts ar 11.11.2021. lēmumu Nr.755)*

3. Pārvaldot Pašvaldībai piederošās kapitāla daļas un kapitālsabiedrības, tiek ievēroti šādi pamatprincipi: kapitālsabiedrību darbības efektivitāte, tiesiskums un atbilstība sabiedrības interesēm, dalībnieku (akcionāru) sapulces lēmumu pieņemto lēmumu lietderība, efektivitāte un tiesiskums, pastāvīga kapitālsabiedrības un tās valdes darbības kontrole, veicamo uzdevumu un sasniedzamo mērķu noteikšana, izpildes kontrole un izvērtēšana.

*(Grozīts ar 11.11.2021. lēmumu Nr.755)*

4. Kapitālsabiedrību pārvaldi īsteno dalībnieks (akcionārs) - Pašvaldība, dalībnieku (akcionāru) sapulce, padome un valde.

*(Grozīts ar 11.11.2021. lēmumu Nr.755)*

5. Juridiskā departamenta Kapitālsabiedrību pārraudzības nodaļa veic Publiskas personas kapitāla daļu un kapitālsabiedrību pārvaldības likuma 14.panta ceturtajā daļā minētā atbildīgā darbinieka pienākumus. Juridiskā departamenta Kapitālsabiedrību pārraudzības nodaļa pienākumus pilda saskaņā ar tās nolikumā noteikto kompetenci un uzdevumiem, Domes lēmumiem, Pašvaldības amatpersonu rīkojumiem, kapitāla daļu turētāja pārstāvja norādījumiem un citiem normatīvajiem aktiem.

*(Grozīts ar 11.11.2021. lēmumu Nr.755)*

6. Kapitālsabiedrību darbības pārraudzību savas kompetences ietvaros veic arī citas Pašvaldības struktūrvienības.

*(Grozīts ar 11.11.2021. lēmumu Nr.755)*

**II. Kapitāla daļu turētāja kompetence**

7. Kapitāla daļu turētāja – Pašvaldības kompetences ir paredzētas Publiskas personas kapitāla daļu un kapitālsabiedrību pārvaldības likumā.

*(Grozīts ar 11.11.2021. lēmumu Nr.755)*

8. Pamatojoties uz Publiskas personas kapitāla daļu un kapitālsabiedrību pārvaldības likuma 7.panta pirmo daļu, Pašvaldībai pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā, Domes lēmumā ietverot vērtējumu attiecībā uz līdzdalības atbilstību normatīvajos aktos paredzētajiem nosacījumiem un vispārējo stratēģisko mērķi.

*(Grozīts ar 11.11.2021. lēmumu Nr.755)*

9. Pašvaldības oficiālajā mājaslapā tiek publiskota visa normatīvajos aktos obligātā un cita aktuāla informācija par kapitālsabiedrībām, kurās Pašvaldībai ir līdzdalība.

*(Grozīts ar 11.11.2021. lēmumu Nr.755)*

**III. Kapitāla daļu turētāja pārstāvja kompetence**

10. Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, Pašvaldības kapitāla daļu turētāja pārstāvis ir Pašvaldības izpilddirektors. Pašvaldības izpilddirektors var nodot kapitāla daļu turētāja lēmumu pieņemšanas tiesības citai tam pakļautai Pašvaldības amatpersonai Publiskas personas kapitāla daļu un kapitālsabiedrību pārvaldības likuma 14.panta otrajā daļā paredzētajā kārtībā. Saskaņā ar Publiskas personas kapitāla daļu un kapitālsabiedrību pārvaldības likuma 14.panta trešo daļu, Pašvaldības izpilddirektora prombūtnes laikā (atvaļinājums, slimība vai cita līdzīga situācija, kurā netiek nodrošinātas kapitāla daļu turētāja pārstāvja funkcijas) kapitāla daļu turētāja lēmumus pieņem persona, kura pilda Pašvaldības izpilddirektora vai attiecīgās tam pakļautās amatpersonas pienākumus.

*(Grozīts ar 11.11.2021. lēmumu Nr.755)*

11. Pamatojoties uz Publiskas personas kapitāla daļu un kapitālsabiedrību pārvaldības likuma 17.panta otro daļu, Pašvaldības kapitāla daļu turētāja pārstāvis var pilnvarot citu personu pārstāvēt kapitāla daļu turētāju publiski privātās kapitālsabiedrības vai privātās kapitālsabiedrības dalībnieku (akcionāru) sapulcē. Šādā gadījumā Pašvaldības kapitāla daļu turētāja pārstāvis pilnvarotajai personai izdod pilnvaru un rakstveida balsošanas uzdevumu katrā dalībnieku (akcionāru) sapulces darba kārtības jautājumā. Pilnvarotā persona dalībnieku (akcionāru) sapulcē drīkst balsot tikai tā, kā norādīts balsošanas uzdevumā.

*(Grozīts ar 11.11.2021. lēmumu Nr.755)*

12. Juridiskā departamenta Kapitālsabiedrību pārraudzības nodaļa 1 (vienas) darba dienas laikā ziņo kapitāla daļu turētāja pārstāvim par katru dalībnieku (akcionāru) sapulci tūlīt pēc tam, kad saņemts paziņojums par sapulces sasaukšanu, un iepazīstina ar sapulces darba kārtību, kā arī nekavējoties sniedz visas ziņas, kas nepieciešamas lēmumu pieņemšanai. Juridiskā departamenta Kapitālsabiedrību pārraudzības nodaļa savas kompetences ietvaros veic citas darbības un pilda arī citus uzdevumus, ko uzdod kapitāla daļu turētāja pārstāvis, t.sk. sagatavo rakstveida atzinumu par katru dalībnieku (akcionāru) sapulcē izskatāmo jautājumu.

*(Grozīts ar 11.11.2021. lēmumu Nr.755)*

13. Pamatojoties uz Publiskas personas kapitāla daļu un kapitālsabiedrību pārvaldības likuma 107.panta otrās daļas 8.punktu, rakstveida atzinumu par dalībnieku (akcionāru) sapulcē izskatāmajiem jautājumiem sniedz arī padome (ja tāda ir izveidota).

14. Kapitālsabiedrības dalībnieku (akcionāru) sapulce vai kapitālsabiedrības padome (ja tāda ir izveidota) apstiprina kapitālsabiedrības izstrādāto vidēja termiņa darbības stratēģiju un katru gadu kapitālsabiedrības budžeta un rīcības plānu, kas tiek iesniegti atbilstoši Pašvaldības informācijas apmaiņas un pārskatu iesniegšanas kārtībai.

*(Grozīts ar 11.11.2021. lēmumu Nr.755)*

15. Kapitālsabiedrība, izstrādājot vidēja termiņa darbības stratēģiju, kuru apstiprina kapitālsabiedrības dalībnieku (akcionāru) sapulce vai kapitālsabiedrības padome (ja tāda ir izveidota), ņem vērā Publiskas personas kapitāla daļu un kapitālsabiedrību pārvaldības likuma 57.panta prasības.

16. Juridiskā departamenta Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros katru gadu vispusīgi izvērtē kapitālsabiedrības darbības rezultātus, finanšu darbības efektivitātes un vidēja termiņa darbības stratēģijās noteikto finanšu un nefinanšu mērķu sasniegšanu. Lai pieņemtu lēmumu par kapitālsabiedrības darbības rezultātiem un turpmāko rīcību, nodrošinot atdeves un vērtības pieaugumu, kā arī vidēja termiņa darbības stratēģijā noteikto mērķu sasniegšanu, Juridiskā departamenta Kapitālsabiedrību pārraudzības nodaļa un kapitālsabiedrības padome (ja tāda ir izveidota) kapitāla daļu turētāja pārstāvim sagatavo attiecīgu rakstveida ziņojumu.

*(Grozīts ar 11.11.2021. lēmumu Nr.755)*

17. Kapitālsabiedrības dalībnieku (akcionāru) sapulce, apstiprinot gada pārskatu un nosakot dividendēs izmaksājamo peļņas daļu, ievēro Pašvaldības reglamentēto kārtību, kādā nosakāma dividendēs izmaksājamā peļņas daļa kapitālsabiedrībā, kā arī:

*(Grozīts ar 11.11.2021. lēmumu Nr.755)*

17.1. kapitālsabiedrības mērķus un to īstenošanu;

17.2. kapitālsabiedrības budžetu un tajā iekļauto peļņas prognozi;

17.3. vidēja termiņa darbības stratēģijā iekļauto informāciju par plānoto budžetu nākamajiem gadiem, turpmākajiem kapitālsabiedrības attīstības un investīciju piesaistes virzieniem, finanšu ieguldījumiem un to avotiem, un citiem pasākumiem, kas palielina kapitālsabiedrības vērtību un kapitāla turpmāko atdevi;

17.4. nepieciešamību nodrošināt optimālu kapitāla struktūru (pašu kapitāla un aizņemtā kapitāla attiecību), sabalansējot finanšu riskus, kā arī izvērtējot kapitāla pietiekamības un atdeves rādītājus.

18. Pirms dalībnieku (akcionāru) sapulces lēmuma pieņemšanas par gada pārskata apstiprināšanu, Juridiskā departamenta Juridiskā departamenta Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros apkopo informāciju un sagatavo rakstveida ziņojumu kapitālsabiedrības dalībnieku (akcionāru) sapulcei par 17.1.- 17.4.apakšpunktos minēto.

*(Grozīts ar 11.11.2021. lēmumu Nr.755)*

19. Juridiskā departamenta Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros arī ikdienā vāc, apkopo un analizē informāciju par kapitālsabiedrību darbību. Kapitālsabiedrības valde, ņemot vērā Pašvaldības informācijas apmaiņas un pārskatu iesniegšanas kārtību, elektroniski vai papīra formāiesniedz visu informāciju Juridiskā departamenta Kapitālsabiedrību pārraudzības nodaļai un kapitālsabiedrības padomei (ja tāda ir izveidota), lai tie nodrošinātu kapitālsabiedrības finanšu un saimnieciskās darbības regulāru darbības analīzi un sniegtu visu informāciju kapitālsabiedrības dalībnieku (akcionāru) sapulcei.

*(Grozīts ar 11.11.2021. lēmumu Nr.755)*

20. Kapitālsabiedrības valde izstrādā un iesniedz kapitālsabiedrības dalībnieku (akcionāru) sapulcei vai kapitālsabiedrības padomei (ja tāda ir izveidota) saskaņošanai Kapitālsabiedrības darbinieku atlīdzības noteikšanas svarīgākos nosacījumus.

*(Grozīts ar 11.11.2021. lēmumu Nr.755)*

21. Novēršot līdzekļu nelietderīgu un nepamatotu izlietojumu, Juridiskā departamenta Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros izvērtē kapitālsabiedrību darbību reglamentējošos normatīvos aktus, izvērtē atbilstošu kontroles procedūru izstrādes un ieviešanas nepieciešamību, veic kapitālsabiedrību darbības atbilstības kontroli, izstrādājot metodiskos norādījumus, ieteikumus un konsultējot kapitālsabiedrības to darbības jautājumos.

*(Grozīts ar 11.11.2021. lēmumu Nr.755)*

Domes priekšsēdētājs  *(personiskais paraksts)* A. Elksniņš



 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2020.gada 30.janvārī **Noteikumi Nr.1**

 (prot.Nr.4, 19.§)

 APSTIPRINĀTI

ar Daugavpils pilsētas domes

 2020.gada 30.janvāra

 lēmumu Nr.43

**Kapitālsabiedrību un kapitāla daļu pārvaldības kārtība**

**I. Vispārīgie jautājumi**

1. Noteikumi nosaka Daugavpils pilsētas pašvaldības (turpmāk - Domes) kapitālsabiedrību un kapitāla daļu pārvaldības kārtību.

2. Noteikumu mērķis ir nodrošināt Domei piederošu kapitāla daļu un kapitālsabiedrību efektīvu pārvaldību, kapitālsabiedrību racionālu un ekonomiski pamatotu resursu izmantošanu un labas korporatīvās pārvaldības principu ievērošanu.

3. Pārvaldot Domei piederošās kapitāla daļas un kapitālsabiedrības, tiek ievēroti šādi pamatprincipi: kapitālsabiedrību darbības efektivitāte, tiesiskums un atbilstība sabiedrības interesēm, dalībnieku (akcionāru) sapulces lēmumu pieņemto lēmumu lietderība, efektivitāte un tiesiskums, pastāvīga kapitālsabiedrības un tās valdes darbības kontrole, veicamo uzdevumu un sasniedzamo mērķu noteikšana, izpildes kontrole un izvērtēšana.

4. Kapitālsabiedrību pārvaldi īsteno dalībnieks (akcionārs) - Dome, dalībnieku (akcionāru) sapulce, padome un valde.

5. Kapitālsabiedrību pārraudzības nodaļa veic Publiskas personas kapitāla daļu un kapitālsabiedrību pārvaldības likuma 14.panta ceturtajā daļā minētā atbildīgā darbinieka pienākumus. Kapitālsabiedrību pārraudzības nodaļa pienākumus pilda saskaņā ar tās nolikumā noteikto kompetenci un uzdevumiem, Domes lēmumiem, Domes amatpersonu rīkojumiem, kapitāla daļu turētāja pārstāvja norādījumiem un citiem normatīvajiem aktiem.

6. Kapitālsabiedrību darbības pārraudzību savas kompetences ietvaros veic arī citas Domes struktūrvienības.

**II. Kapitāla daļu turētāja kompetence**

7. Kapitāla daļu turētāja – Domes kompetences ir paredzētas Publiskas personas kapitāla daļu un kapitālsabiedrību pārvaldības likumā.

8. Pamatojoties uz Publiskas personas kapitāla daļu un kapitālsabiedrību pārvaldības likuma 7.panta pirmo daļu, Domei pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā, Domes lēmumā ietverot vērtējumu attiecībā uz līdzdalības atbilstību normatīvajos aktos paredzētajiem nosacījumiem un vispārējo stratēģisko mērķi.

9. Domes oficiālajā mājaslapā tiek publiskota visa normatīvajos aktos obligātā un cita aktuāla informācija par kapitālsabiedrībām, kurās Domei ir līdzdalība.

**III. Kapitāla daļu turētāja pārstāvja kompetence**

10. Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, Domes kapitāla daļu turētāja pārstāvis ir Domes izpilddirektors. Domes izpilddirektors var nodot kapitāla daļu turētāja lēmumu pieņemšanas tiesības citai tam pakļautai Domes amatpersonai Publiskas personas kapitāla daļu un kapitālsabiedrību pārvaldības likuma 14.panta otrajā daļā paredzētajā kārtībā. Saskaņā ar Publiskas personas kapitāla daļu un kapitālsabiedrību pārvaldības likuma 14.panta trešo daļu, Domes izpilddirektora prombūtnes laikā (atvaļinājums, slimība vai cita līdzīga situācija, kurā netiek nodrošinātas kapitāla daļu turētāja pārstāvja funkcijas) kapitāla daļu turētāja lēmumus pieņem persona, kura pilda Domes izpilddirektora vai attiecīgās tam pakļautās amatpersonas pienākumus.

11. Pamatojoties uz Publiskas personas kapitāla daļu un kapitālsabiedrību pārvaldības likuma 17.panta otro daļu, Domes kapitāla daļu turētāja pārstāvis var pilnvarot citu personu pārstāvēt kapitāla daļu turētāju publiski privātās kapitālsabiedrības vai privātās kapitālsabiedrības dalībnieku (akcionāru) sapulcē. Šādā gadījumā Domes kapitāla daļu turētāja pārstāvis pilnvarotajai personai izdod pilnvaru un rakstveida balsošanas uzdevumu katrā dalībnieku (akcionāru) sapulces darba kārtības jautājumā. Pilnvarotā persona dalībnieku (akcionāru) sapulcē drīkst balsot tikai tā, kā norādīts balsošanas uzdevumā.

12. Kapitālsabiedrību pārraudzības nodaļa 1 (vienas) darba dienas laikā ziņo kapitāla daļu turētāja pārstāvim par katru dalībnieku (akcionāru) sapulci tūlīt pēc tam, kad saņemts paziņojums par sapulces sasaukšanu, un iepazīstina ar sapulces darba kārtību, kā arī nekavējoties sniedz visas ziņas, kas nepieciešamas lēmumu pieņemšanai. Kapitālsabiedrību pārraudzības nodaļa savas kompetences ietvaros veic citas darbības un pilda arī citus uzdevumus, ko uzdod kapitāla daļu turētāja pārstāvis, t.sk. sagatavo rakstveida atzinumu par katru dalībnieku (akcionāru) sapulcē izskatāmo jautājumu.

13. Pamatojoties uz Publiskas personas kapitāla daļu un kapitālsabiedrību pārvaldības likuma 107.panta otrās daļas 8.punktu, rakstveida atzinumu par dalībnieku (akcionāru) sapulcē izskatāmajiem jautājumiem sniedz arī padome (ja tāda ir izveidota).

14. Kapitālsabiedrības dalībnieku (akcionāru) sapulce vai kapitālsabiedrības padome (ja tāda ir izveidota) apstiprina kapitālsabiedrības izstrādāto vidēja termiņa darbības stratēģiju un katru gadu kapitālsabiedrības budžeta un rīcības plānu, kas tiek iesniegti atbilstoši Domes informācijas apmaiņas un pārskatu iesniegšanas kārtībai.

15. Kapitālsabiedrība, izstrādājot vidēja termiņa darbības stratēģiju, kuru apstiprina kapitālsabiedrības dalībnieku (akcionāru) sapulce vai kapitālsabiedrības padome (ja tāda ir izveidota), ņem vērā Publiskas personas kapitāla daļu un kapitālsabiedrību pārvaldības likuma 57.panta prasības.

16. Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros katru gadu vispusīgi izvērtē kapitālsabiedrības darbības rezultātus, finanšu darbības efektivitātes un vidēja termiņa darbības stratēģijās noteikto finanšu un nefinanšu mērķu sasniegšanu. Lai pieņemtu lēmumu par kapitālsabiedrības darbības rezultātiem un turpmāko rīcību, nodrošinot atdeves un vērtības pieaugumu, kā arī vidēja termiņa darbības stratēģijā noteikto mērķu sasniegšanu, Kapitālsabiedrību pārraudzības nodaļa un kapitālsabiedrības padome (ja tāda ir izveidota) kapitāla daļu turētāja pārstāvim sagatavo attiecīgu rakstveida ziņojumu.

17. Kapitālsabiedrības dalībnieku (akcionāru) sapulce, apstiprinot gada pārskatu un nosakot dividendēs izmaksājamo peļņas daļu, ievēro Domes reglamentēto kārtību, kādā nosakāma dividendēs izmaksājamā peļņas daļa kapitālsabiedrībā, kā arī:

17.1. kapitālsabiedrības mērķus un to īstenošanu;

17.2. kapitālsabiedrības budžetu un tajā iekļauto peļņas prognozi;

17.3. vidēja termiņa darbības stratēģijā iekļauto informāciju par plānoto budžetu nākamajiem gadiem, turpmākajiem kapitālsabiedrības attīstības un investīciju piesaistes virzieniem, finanšu ieguldījumiem un to avotiem, un citiem pasākumiem, kas palielina kapitālsabiedrības vērtību un kapitāla turpmāko atdevi;

17.4. nepieciešamību nodrošināt optimālu kapitāla struktūru (pašu kapitāla un aizņemtā kapitāla attiecību), sabalansējot finanšu riskus, kā arī izvērtējot kapitāla pietiekamības un atdēves rādītājus.

18. Pirms dalībnieku (akcionāru) sapulces lēmuma pieņemšanas par gada pārskata apstiprināšanu, Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros apkopo informāciju un sagatavo rakstveida ziņojumu kapitālsabiedrības dalībnieku (akcionāru) sapulcei par 17.1.- 17.4.apakšpunktos minēto.

19. Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros arī ikdienā vāc, apkopo un analizē informāciju par kapitālsabiedrību darbību. Kapitālsabiedrības valde, ņemot vērā Domes informācijas apmaiņas un pārskatu iesniegšanas kārtību, elektroniski vai papīra formāiesniedz visu informāciju Kapitālsabiedrību pārraudzības nodaļai un kapitālsabiedrības padomei (ja tāda ir izveidota), lai tie nodrošinātu kapitālsabiedrības finanšu un saimnieciskās darbības regulāru darbības analīzi un sniegtu visu informāciju kapitālsabiedrības dalībnieku (akcionāru) sapulcei.

20. Kapitālsabiedrības valde izstrādā un iesniedz kapitālsabiedrības dalībnieku (akcionāru) sapulcei saskaņošanai Kapitālsabiedrības darbinieku atlīdzības noteikšanas svarīgākos nosacījumus.

21. Novēršot līdzekļu nelietderīgu un nepamatotu izlietojumu, Kapitālsabiedrību pārraudzības nodaļa un kapitālsabiedrības padome (ja tāda ir izveidota) savas kompetences ietvaros izvērtē kapitālsabiedrību darbību reglamentējošos normatīvos aktus, izvērtē atbilstošu kontroles procedūru izstrādes un ieviešanas nepieciešamību, veic kapitālsabiedrību darbības atbilstības kontroli, izstrādājot metodiskos norādījumus, ieteikumus un konsultējot kapitālsabiedrības to darbības jautājumos.

Domes priekšsēdētājs  *(personiskais paraksts)* A.Elksniņš